CELEX: E2007P0001
Language: da
Date: 2007-01-31 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Landgericht i henhold til dennes beslutning af 31. januar 2007 i straffesag mod Sedin Poric (Sag E-1/07)

28.6.2007   
            
            
               DA
            
            
               Den Europæiske Unions Tidende
            
            
               C 143/13
            
         Anmodning om en rådgivende udtalelse fra EFTA-Domstolen indgivet af Fürstliches Landgericht i henhold til dennes beslutning af 31. januar 2007 i straffesag mod Sedin Poric
   
   (Sag E-1/07)
   (2007/C 143/08)
   Fürstliches Landgericht (Liechtensteins ret i første instans) har ved afgørelse af 31. januar 2007 indgivet en anmodning til EFTA-Domstolen, som blev registreret på EFTA-Domstolens justitskontor den 7. februar 2007, om en rådgivende udtalelse om følgende spørgsmål i straffesagen mod Sedin Poric:
   
               1.
            
            
               Er en bestemmelse som artikel 57a i Liechtensteins advokatlov [Rechtsanwaltsgesetz], der fastsætter, at i sager, hvor en part repræsenteres af en advokat, eller der er udpeget en forsvarer, skal den europæiske advokat, der yder bistand, indkalde en lokal advokat for at handle i forståelse med denne [Einvernehmensrechtsanwalt] jf. artikel 49 i Liechtensteins advokatlov, kompatibel med bestemmelserne i EØS-aftalen om fri udveksling af tjenesteydelser (artikel 36, stk. 1) og især i Rådets direktiv 77/249/EØF af 22. marts 1977 om lettelser med henblik på den faktiske gennemførelse af advokaters fri udveksling af tjenesteydelser, særlig artikel 5, andet led?
            
         
               2.
            
            
               Hvis EFTA-Domstolen besvarer det første spørgsmål benægtende, kan en national lovbestemmelse som artikel 57a i Liechtensteins advokatlov, som ikke sikrer korrekt gennemførelse i den nationale lovgivning af et direktiv, der er vedtaget i henhold til artikel 7, litra b, i EØS-aftalen, såsom det direktiv, der er nævnt i første spørgsmål, da alligevel finde anvendelse i en stat, som er kontraherende part i EØS-aftalen?